Gaten har navn etter stortingspresident Georg Prahl Harbitz. Gaten fikk navnet «Harbitz’ gate» i 1891, før dette ble endret til dagens navneform i 1952. Opparbeidelsen skjedde stykkevis og delt. Vestre del av gateløpet går gjennom sørlige del av Briskeby, der det tidligere var trehusbebyggelse. Noen av disse husene ble revet i 1930-årene for å gi plass til den store blokken på oversiden av veien.